বোরগো পুস্টেরলা

বোরগো পুস্তেরলা () বা বোরগো সান মারকো () হল ভিচেঞ্জা শহরের ঐতিহাসিক কেন্দ্রের একটি অংশ যা মধ্যযুগে এবং বিশেষ করে আধুনিক যুগে বিকশিত হয়। এটি সেই প্রাচীন সড়কের পাশে গড়ে ওঠে যা পোর্তা পুস্টেরলা থেকে শহরের উত্তর দিকে বেরিয়ে যেত।

এলাকাটি দক্ষিণে বাক্কিলিওনে নদী, উত্তরে ভেনিসীয় দুর্গপ্রাচীর (বর্তমান ভিয়ালে বার্তোলোমেও দ’আলভিয়ানো এবং ভিয়ালে ফ্রাতেল্লি বান্দিয়েরা) এবং পূর্বে আস্তিকেল্লো নদী এই সীমানার মধ্যে অবস্থিত।

 ইতিহাস 
 রোমান যুগ 
প্রথম সহস্রাব্দের শেষ পর্যন্ত সমগ্র এলাকাটি ছিল জলাভূমি এবং প্রায়ই প্রবল স্রোতযুক্ত আস্তিকো নদীর বন্যার কারণে প্লাবিত হতো। সেই সময় নদীটি মোটামুটি বর্তমান আস্তিকেল্লো নদীর পথেই প্রবাহিত হতো। শহরের কাছে পৌঁছানোর আগে নদীটি একটি টিলার মুখোমুখি হতো যা তার নিজস্ব স্রোতে বহন করে আনা পলি ও ধ্বংসাবশেষে গঠিত ছিল। ফলে এটি পূর্বদিকে মোড় নিতে বাধ্য হতো। এর আগে আস্তিকো নদীটি গড়ে প্রায় ৭০০–৮০০ মিটার প্রশস্ত হয়ে কয়েক কিলোমিটার দীর্ঘ এক জলাভূমিময় এলাকায় বিস্তৃত ছিল, যাকে লাকুস পুস্টার্লি বলা হতো; যদিও এর অস্তিত্ব সম্পর্কে প্রারম্ভিক মধ্যযুগীয় উৎসে খুব বেশি তথ্য পাওয়া যায় না।.

ভূখণ্ডের এই অবস্থার কারণে এলাকাটি সম্ভবত বসবাসের উপযোগী ছিল না। তবে একটি সড়ক, যা উত্তর–দক্ষিণমুখী প্রধান সড়কসমূহ অথবা অন্তত রোমান নগরের কোনো একটি পথের সম্প্রসারণ ছিল যা শহরের প্রাচীরের একটি প্রবেশপথ বা ফটক থেকে শুরু হয়ে উত্তরের দিকে অগ্রসর হতো। এই পথটি হ্রদের পাশ দিয়ে এবং পরে আস্তিকো নদীর ডান তীর ধরে মন্তেক্কিও প্রেকালচিনোর দিকে এগিয়ে গিয়ে শেষ পর্যন্ত ভাল্ডাস্টিকো উপত্যকার দিকে উঠে যেত।.

 মধ্যযুগ 

১১শ শতাব্দীর শেষ পর্যন্ত জলপ্রবাহের বিন্যাস অপরিবর্তিত ছিল। পরে আস্তিকো নদীর ঘন ঘন বন্যার ঝুঁকি কমানোর জন্য ভিচেঞ্জার বাসিন্দারাই এর গতিপথ পরিবর্তন করেন।সত্যানির মতে, এই পরিবর্তনটি প্রয়োজনীয় হয়ে ওঠে প্রথমার্ধে সংঘটিত প্রাকৃতিক জলবৈজ্ঞানিক ঘটনাগুলোর কারণে, যখন লেওগ্রা, তিমোনকিও এবং ওরোলো নদী তাদের তীর উপচে পড়ে এবং আস্তিকো নদীর জলপ্রবাহ বেড়ে গিয়ে শহরের জন্য মারাত্মক পরিস্থিতি সৃষ্টি করে ()। নদীটির প্রবাহ মনতেক্কিও প্রেকালচিনোর উত্তরে ঘুরিয়ে তেসিনা নদীর দিকে পরিচালিত করা হয়। ফলে এর কেবল একটি অংশের পানি ভিচেঞ্জায় পৌঁছাতে থাকে, অর্থাৎ আস্তিকেল্লো নদী, যা পুরোনো নদীপথ ধরে প্রবাহিত হতে থাকে।

কার্স্ট উৎস থেকে নির্গত জল, যা দুয়েভিল্লের কাছে প্রবাহিত হতো এবং ইগ্না, তিমোনকিও ও ওরোলো নদীর পানিতে স্ফীত হয়ে উঠত। একটি নতুন জলধারা গঠনে সহায়তা করে যেটি হচ্ছ বাক্কিলিওন নদী। এই নদী উত্তর দিক থেকে শহরের দিকে প্রবাহিত হতো। আস্তিকোর তুলনায় এটি অনেক কম প্রমত্ত ছিল এবং বন্যার ঝুঁকিও তুলনামূলকভাবে কম ছিল। ১২শ শতাব্দীর শেষ নাগাদ ভিচেঞ্জার নদীগুলো তাদের বর্তমান প্রবাহপথ ও নাম পেয়ে যায়। এই পরিবর্তনের পর অবশিষ্ট যে নদীটি ছিল, অর্থাৎ আস্তিকেল্লো, তার প্রবাহ আর হ্রদটিকে পানি সরবরাহ করার জন্য যথেষ্ট ছিল না। ফলে হ্রদটি ধীরে ধীরে শুকিয়ে যেতে শুরু করে। ১৪শ শতাব্দীর দলিলে যখন হ্রদটির উল্লেখ পাওয়া যায়, তখন এটি শহরের উত্তরে একটি ছোট এলাকায় সীমাবদ্ধ ছিল, যা আজও লাগেত্তো নামে পরিচিত।.

সম্ভবত এই সময় থেকেই বোরগো পুস্টেরলা ধীরে ধীরে গড়ে উঠতে ও বিকশিত হতে শুরু করে। প্রথমদিকে ধর্মীয় দৃষ্টিকোণ থেকে এটি সান লোরেঞ্জো ইন পোর্তা নোভা নামের প্রাচীন ছোট গির্জার অধীন ছিল। পরে যখন সান মারকোর প্রথম গির্জাটিমান্তেসের মতে, প্রায় ১২৮০ সালের দিকে সান মারকো নির্মিত হয় এবং তখনই এটি শহরের সাতটি চ্যাপেলের একটি হিসেবে তালিকাভুক্ত হয়। সেই সময় সান লোরেঞ্জো গির্জাটি ফ্রান্সিসকানদের কাছে হস্তান্তর করা হয়, যারা সেখানে তাদের ধর্মীয় সংঘের নতুন বড় গির্জা নির্মাণ করতে চেয়েছিল ()।

 তথ্যসূত্র